**ХАЛЛААН УОЛУН ХАЙЫҺАРЫН СУОЛА**

*Семен Данилов*

Сёма бэйэтэ

Сүүтүк саҕа,   
Бэдэр бэргэhэтэ   
Мээчик саҕа.

Арай биирдэ Сёма

Аҕатын туут   
Хайыhарын,

Ааттаан -ааттаан,   
Уларсан ылла.

Уонна туран

Орулуос дохсуннук   
Чочур мыраан үрдүгэр   
Тойтоhуйан таҕыста.

Сёма бэйэтэ   
Сүүтүк саҕа,

Хайыhара   
Халыан улахан.

Чочур мыраан   
оройуттан,   
Тус илин туhаайан,   
Анньыныаҕынан   
анньынан,   
Ыытынан кэбистэ.

Туут хайыhар   
Дьулусхан үлүгэрдик   
Дьулуруйа сүүрдэ.

Халыйан түhэн иhэн,   
Хаарга саспыт

Хара улары

Хап гына

Хабан ылан,   
Халлааҥҥа   
кыыраппыта,

Хара былыт буолан,   
Хараара yhyннa.

Үлүскэн түргэнник   
Үлүhүтэн иhэн,   
Үргэн сүүрбүт

Үрүҥ куобаҕы

Өндөл халлааҥҥа   
Үөhэ кыыраппыта,   
Үрүҥ былыт буолан,   
Үрүмэрэ yhyннa.

Сёма бэйэтэ   
Сүүтүк саҕа,   
Хайыhара

Халыан түргэн.   
Сири-сибиири   
Сиксигинэн   
Силлиэлии көтүттэ.   
Улуу дойдуну

Улаҕатынан

Уһуурта.

Халыан холоруктуу

Халлаан оройугар

Халыһытан таҕыста.

Оҕолоор!

Халыан хайыһардьыт

Хайыһарын суола

Хараҥа халлааҥҥа

Ыраас сулус буолан

Ырылыйан көстөр.